Minu elukutseks on lõputu avastusretk värvide, helide ja liikumise kuningriiki. "Fantaasia" on minu elutöö kõige põnevam seiklus nimetatud muinasjutumaal. Lõpuks ometi oleme leidnud tee kuidas ühendada kõigi aegade kõige suurepärasem helikunst uute ideede  tulvaga, mis on innustatud sellest kaunist muusikast. Võib-olla Beethoven ja Bach pole just kõige harjumuspärasemad semud Miki-Hiirele, kuid see eksperiment on meile kõigile palju rõõmu valmistanud.    - Walt Disney (1940.a.)    Walt Disney soovis, et "Fantaasia" oleks pidevalt uuenev joonisfilm, milles vanemad lõiguvad vahelduvad ajapikku uutega. Nüüd, 60 aastat hiljem, on tema soov täitunud ning "Fantaasia 2000" toob meieni 8 uut lõiku koos "Võluri õpilasega" algupärasest  "Fantaasiast", mille peaosas näeme Miki-Hiirt. "Fantaasia 2000" toob Miki-Hiire ja Piilupart Donaldi esmakordselt kahekesi koos Eesti kinoekraanidele. Samuti kohtume selliste tegelastega nagu Daisy (Donaldi kallim), Vapper tinasõdur ja habras baleriin, kaunis metsahaldjas, suursugune vaalade parv, lõbusad roosad flamingod, jpt. Igat kaheksat lõiku saadavad kõigile hästituntud klassikalised lood sellistelt maailmakuulsatelt heliloojatelt nagu Ludwig Van Beethoven, Igor Stravinski, George Gershwin, Dimitri Shostakovitsh,  jpt. Erinevad lõigud juhatavad sisse staazhikad Hollywoodi staarid: Steve Martin, Bette Midler, Quincy Jones, Angela Lansbury, James Earl Jones, jt.  Tänu "Fantaasiale" sai alguse Miki-Hiire tähelend, mis tegi temast maailma kõige armastatuima jooniskarakteri. "Fantaasia 2000" tähistab selle veidra ja lõbusa vigurvända soliidset juubelit.